NORAKSTS

|  |  |
| --- | --- |
| 29.06.2023. | Nr.6/13 |

**STARPGABALA STATUSA NOTEIKŠANA ZEMES VIENĪBĀM**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Jelgavā – Salnas ielā 10A, ar aptuveno platību 218 m2 (kadastra apzīmējums 0900 007 0467), Bebru ceļā 98A, ar aptuveno platību 78 m2 (kadastra apzīmējums 0900 008 0597) un Platones ielā 40A, ar aptuveno platību 361 m2 (kadastra apzīmējums  
0900 007 0459), izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme”, minētās zemes vienības piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2023. gada 12. aprīļa lēmumu Nr.4/9 “Zemes vienības Salnas ielā 10A, Jelgavā atbilstība starpgabala statusam”, 2023. gada 17. maija lēmumiem Nr.5/2 “Zemes vienības Bebru ceļā 98A, Jelgavā atbilstība starpgabala statusam” un Nr.5/17 “Zemes vienības Platones ielā 40A, Jelgavā atbilstība starpgabala statusam” minētās zemes vienības ir starpgabali, kuru atsevišķa saimnieciskā izmantošana nav iespējama un tās pievienojamas kādam no blakus esošiem nekustamajiem īpašumiem.

Ievērojot minēto, saskaņā ar Pašvaldību likumu 4.panta pirmās daļas 15.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu un pamatojoties uz Publiskas personas mantas atsavināšanas likuma 1.panta 11.punktu a) apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Noteikt starpgabala statusu zemes vienībām:
   1. Salnas iela 10A, Jelgava (kadastra apzīmējums 0900 007 0467);
   2. Bebru ceļš 98A, Jelgava (kadastra apzīmējums 0900 008 0597);
   3. Platones iela 40A, Jelgava (kadastra apzīmējums 0900 007 0459).
2. Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentam reģistrēt lēmuma pirmajā punktā minētos starpgabalus Zemgales rajona tiesas zemesgrāmatā uz Jelgavas valstspilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā